एसके माइंस के श्रमिकों का प्रदर्शन, गेट बंद किया
भास्कर न्यूज| राजसमंद/दरीबा
हिन्दुस्तानजिंक की सिंदेसर खुर्द माइंस में मानोमार्क कंपनी के कर्मचारियों ने छुटि्टयां बंद करने के विरोध में मंगलवार से कार्य का बहिष्कार कर दिया। इस पर जिंक प्रबंधन ने कंपनी के 270 कर्मचारियों का बुधवार को बायोमेट्रिक मशीन में फिंगर होल्ड कर गेट बंद कर दिया। माइंस में प्रवेश रोकने पर आक्रोशित कर्मचारियों ने माइंस के मुख्य द्वार पर पांच घंटे तक धरना-प्रदर्शन किया। माइंस में आवाजाही रोक दी। इससे काम करने वाले श्रमिक अंदर नहीं जा सके। काम प्रभावित होने पर मजदूर यूनियन, माइंस प्रबंधन और कंपनी के श्रमिक प्रतिनिधियों के बीच अपनी मांगों को लेकर वार्ता कर हड़ताल समाप्त की। श्रमिकों ने वार्ता को विफल बताते हुए आगे की रणनीति तैयार करने का निर्णय लिया है। जिंक प्रबंधन यूनियन के आश्वासन पर हड़ताल समाप्त कर काम करना शुरू किया। मोनोमार्क कंपनी जिंक की मिल की सफाई के साथ रखरखाव करती है। बताया गया कि एसके माइंस मोनोमार्क कंपनी के श्रमिकों ने मंगलवार को अपनी लंबित मांगों को लेकर काम का बहिष्कार कर दिया था। कार्य बहिष्कार करने पर माइंस प्रबंधन ने कंपनी के 270 श्रमिकों की उपस्थिति के लिए बायोमेट्रिक मशीन में अंगूठा लगाने की प्रक्रिया रोक दी। इस पर कंपनी के श्रमिक माइंस में नहीं जा सके। आक्रोशित मजदूरों ने सुबह 8 बजे माइंस के मुख्य द्वार पर प्रदर्शन करना शुरू कर दिया। आक्रोशित मजदूरों ने माइनिंग मजदूरों और प्रोजेक्ट के मजदूरों को भी गेट पर रोक लिया। इससे माइंस का काम प्रभावित होने लगा। सुबह 8 बजे से दोपहर साढ़े बारह तक काम प्रभावित रहा। हड़ताल होने पर दरीबा खान मजदूर संघ के महामंत्री कल्याणसिंह शक्तावत, उपाध्यक्ष राजेंद्र मेनारिया, नरहरिदेवसिंह राठौड़, सिन्देसर खुर्द माइंस के यूनियन प्रतिनिधि श्रीलाल खारोल, अंबालाल, रतनलाल मौके पर पहुंचे।
उन्होंने मजदूरों माइंस प्रबंधन से वार्ता कर बायोमेट्रिक मशीन में मजदूरों की उपस्थिति दर्ज कराई और उन्हें काम करने अंदर भेजा। कंपनी के मजदूरों की मांगों के लिए वार्ता कर मजदूर संघ के पदाधिकारियों ने यूनियन माइंस प्रबंधन के अधिकारियों ने 2017 में लगने वाले एग्रीमेंट में समाधान करने का आश्वासन दिया।
श्रमिकों की यह है मांगे
हॉपिनकॉसकंपनी का टेंडर निरस्त होने से नई मोनोमार्क ठेकेदार कंपनी ने श्रमिकों को मिलने वाली सुविधा बंद कर दी। पूर्व की कंपनी 25 अवकाश देती थी। इसे मोनोमार्क कंपनी ने बंद कर दिए। इसे पुन: चालू कराने की मांग करते हुए 25 लिव कार्ड की छुट्टियां, सीएल, पीएल सहित ग्रेच्युटी के आधार पर वेतन का भुगतान की मांग की। स्थानीय को रोजगार की मांग की है। मांगों को लेकर 11 फरवरी को जिंक प्रबंधन यूनियन कार्यालय में श्रमिकों ने नोटिस दिया। नोटिस पर अमल करते हुए 15 फरवरी को वार्ता प्रस्तावित हुई। वार्ता में एक सप्ताह का समय मांगते हुए मांगे मानने का आश्वासन दिया, लेकिन 10 दिन बीत जाने के बाद भी कार्रवाई नहीं हुई।
यहहै मामला
श्रमिकप्रतिनिधियों ने यूनियन प्रबंधन को नोटिस भेजकर बताया कि एसके माइंस में पहले हॉपिनकॉन्स कंपनी में काम करते थे। 31 दिसबंर 2016 को हॉपिन्कॉन्स कंपनी का टेंडर निरस्त होने से यह टेंडर मॉनोमार्क कंपनी को दे दिया। इससे हॉपिनकॉस के श्रमिकों को मिलने वाली सुविधा मानोमार्क कंपनी ने बंद कर दी।
इसे पुन: चालू कराने की मांग को लेकर श्रमिकों ने कई बार यूनियन माइंस प्रबंधन को लिखकर मांग की, लेकिन मांग पूरी नहीं होने पर मंगलवार को एसके माइंस में काम का बहिष्कार कर दिया। काम का बहिष्कार करने वाले श्रमिकों को माइंस प्रबंधन ने बायोमेट्रिक मशीन पर अंगूठा लगाने की प्रक्रिया रोक कर गेट बंद कर दिया। इससे आक्रोशित श्रमिकों ने हड़ताल कर दी।
दरीबा। एसके माइंस में हड़ताल करते मजदूर।
hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva